Tog suas m’ anam as cionn nan cearcaill shàraichte de smuaintean bhuaireasach gu do làthaireachd shìorraidh. Tog m’ anam suas chun an èadhair fhìor-ghlan, shìtheil, dheàlrach a bhuineas dha do làthaireachd, airson, an sin, gun tarraing mi m’ anail gu saor, an sin, gun gabh mi fois na do ghràdh, an sin, gum bi mi aig fois bhuam fhèin, agus bho na h-uile nithean a tha ga mo shàrachadh; agus bhon àite sin fhèin gun tillinn, air mo chòmhdachadh le do shìth, airson a bhith a’ dèanamh ’s a’ fulang na thoilicheas tusa – Amen.